Acidorezistencia

Acidorezistencia je schopnosť niektorých mikroorganizmov udržať si pri farbení prvé (základné) farbivo a odolávať odfarbovaniu. Túto vlastnosť prvýkrát opísal v roku 1882 nemecký chemik a lekár Paul Ehrlich. Paradoxné je, že podstata tejto vlastnosti nie je dodnes presne známa (predpokladá sa vznik komplexu farbivo - mykolové kyseliny v bunkovej stene). Typickými acidorezistentnými baktériami je rod Mycobacterium (vrátane pôvodcu tuberkulózy Mycobacterium tuberculosis), ďalej sú to niektoré aktinomycéty, kvasinky a ďalšie.

 Zdroj 


Kategória:Mikrobiológia